[{"text_idx": "#000001", "text": "Mae bele\u2019r coed yn debyg o ran maint i\u2019r gath ddomestig, gyda ffwr lliw siocled a gwddf melyn hufennog a \u2018bib\u2019 nodweddiadol. Maent yn hela, chwilota a sborioni, gan fwydo ar mamaliaid bach, adar, wyau adar, brogaod, pryfed, burgyn, cnau ac aeron, gan addasu eu dietau i\u2019r hyn sydd ar gael yn rhwydd. Mae gwiwerod llwyd yn rhan o\u2019u diet, felly gallai belaod fod yn ffurf o reolaeth naturiol fuddiol ar y rhywogaeth ymledol hon. Yn y gwanwyn, mae bele\u2019r coed yn esgor ar rhwng 1-5 cit (ifanc), tra\u2019n nythu uwchben y ddaear mewn pantiau coed. Mae\u2019r citiau\u2019n gwbl annibynnol ar o\u0302l chwe mis ac yn y gwyllt mae eu hoes ar gyfartaledd yn 8-10 mlynedd. Yn greaduriaid ymosodol, swil ac annibynnol, mae bele\u2019r coed yn byw bywydau unig ar y cyfan, gan ffynnu mewn coetir collddail a chonifferaidd. Mae eu crafangau lled-o\u0302l-dynadwy (fel cathod) yn eu gwneud yn feistri ar eu hamgylchedd coedwigol."}, {"text_idx": "#000003", "text": "Gyda bele\u2019r coed bron a\u0302 diflannu yng Nghymru ar ddechrau\u2019r 21ain ganrif, mae\u2019r \u2018The Vincent Wildlife Trust\u2019 yn mwynhau llwyddiant gyda\u2019i Phrosiect Adfer Bele\u2019r Coed, wedi iddynt drawsleoli tri deg naw o felaod y coed o goedwigoedd yr Alban i Geredigion rhwng 2015 \u2013 2017, gan fonitro a\u2019u heffaith ar fflora a ffawna lleol."}]